CELEX: 62016TN0137
Language: da
Date: 2016-03-25 00:00:00
Title: Sag T-137/16: Sag anlagt den 25. marts 2016 — Uniwersytet Wrocławski mod Kommissionen og REA

6.6.2016   
            
            
               DA
            
            
               Den Europæiske Unions Tidende
            
            
               C 200/27
            
         Sag anlagt den 25. marts 2016 — Uniwersytet Wrocławski mod Kommissionen og REA
   (Sag T-137/16)
   (2016/C 200/39)
   Processprog: polsk
   
      Parter
   
   
      Sagsøger: Uniwersytet Wrocławski (Wrocław, Polen) (ved advokat W. Dubis)
   
      Sagsøgte: Europa-Kommissionen og Forvaltningsorganet for Forskning (REA)
   
      Sagsøgerens påstande
   
   
               —
            
            
               Den afgørelse, der er blevet truffet af Forvaltningsorganet for Forskning (REA), annulleres, tilskudsaftale nr. 252908 for projektet COSSAR (Cooperative Spectrum Sensing Algorithms for Cognitive Radio Networks) (PIEF-GA-2009-252908), som blev indgået den 26. juli 2010 inden for rammerne af Den Europæiske Unions syvende rammeprogram — det Europæiske Forsknings- og Uddannelsesprojekt Marie Curie — på området for karriereudvikling, opsiges, og sagsøgeren tilpligtes at tilbagebetale af en del af den finansielle bistand på 36 508,37 EUR og 58 031,38 EUR, at tilbagebetale garantifondens sikkerhedsstillelse på 6 286,68 EUR samt at betale en konventionalbod på 5 803,14 EUR.
            
         
               —
            
            
               REA tilpligtes at refundere sagsøgeren delen af den finansielle bistand på 36 508,37 EUR og 58 031,38 EUR, garantifondens sikkerhedsstillelse på 6 286,68 EUR samt den betalte konventionalbod på 5 803,14 EUR med tillæg af renter fra datoen for den pågældende betaling til datoen for refusionen.
            
         
               —
            
            
               REA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har fremsat et anbringende, der vedrører REA’s fortolkning af artikel III.3[stk. 1, 6. led], litra j), i bilag III til tilskudsaftalen.
   
               —
            
            
               Sagsøgeren gør gældende, at der i tilskudsaftalen ikke findes en retlig definition af den formulering, som er nævnt i den omtvistede bestemmelse; den almindelige forståelse af denne formulering er imidlertid i modstrid med den af REA hævdede. Sagsøgeren påberåber sig de i medfør af belgisk ret gældende regler for en ordlyds-, formålsbestemt og teleologisk fortolkning, som i henhold til tilskudsaftalen finder supplerende anvendelse på denne aftale.